I amb l’emoji, la revolta, por Josep Maria Ganyet\nI amb l’emoji, la revolta\nUna cerca ràpida per “Tsunami Democràtic” (cometes incloses) torna vora 1,5 milions de resultats. Una mirada a Google Trends mostra l’evolució de l’interès que el terme ha despertat les darreres setmanes: una gràfica plana al 0% fins al 12 d’octubre que puja quasi en vertical fins al 100% del 13 al 19. No sé si el món ens mira, però el món cerca i Google ens indexa.\nDestaquen per la profunditat i l’exhaustivitat dos articles: l’un a TechCrunch , la revista de referència de Silicon Valley, amb 35 milions de lectors mensuals, i l’altre a Wired , la Bíblia de la cultura digital, amb 26 anys de publicació al darrere. Del primer en destacaria l’accés a fonts primàries, l’aproximació al moviment de Tsunami Democràtic (TD) des de la vessant tecnològica i la crítica política; i del segon, les projeccions de futur i l’eventual aplicació del model a altres moviments cívics. A la difusió del moviment en cercles ciberactivistes hi hem d’afegir els tuits d’Edward Snowden en què critica el Govern espanyol.\nMés enllà de les pulsions tecnollibertàries –les de TechCrunch i Wired degudament amansides pel capitalisme digital de Silicon Valley-, dos motius els porten a dedicar la seva atenció al moviment de TD: la seva base tecnològica i la seva semblança formal amb les protestes de Hong Kong. Qui sigui qui hi ha al darrere de TD coneix bé els mecanismes d’interacció entre l’espai físic i el digital a l’hora de crear un relat. Les fotos de l’ocupació del Prat van ressonar de seguida a tots els mitjans, socials i de masses, amb les de l’ocupació de l’aeroport de Hong Kong. Afegim-hi un Brexit en curs, Escòcia reclamant un segon referèndum i les eleccions espanyoles a tocar i ens surt la mediastorm perfecta.\nMediàticament, el relat és impecable: una organització anònima aconsegueix capitalitzar la força d’un moviment social que qüestiona les estructures de governança d’un estat de la UE. Ningú no sap qui són, però s’especula si són una elit de programadors que ja van actuar per al referèndum de l’1 d’octubre i que han hagut de passar a la clandestinitat per por de la repressió de l’estat. L’episodi perdut de Black mirror .\nEls resultats de la transformació digital en els moviments cívics i socials els podem veure a Catalunya i a Hong Kong\nTecnològicament, també és així. La primera aparició de TD és a Twitter, en obert. Ha de ser necessàriament així si vol obtenir el fíat dels líders del moviment independentista. Hi anuncia que té un canal a Telegram, una xarxa social més privada i amb garanties d’anonimat. Aconsegueix el primer gran èxit, amb més de 180.000 seguidors en una setmana. El primer tsunami és digital. El moviment és intel·ligent: Twitter pot tancar fàcilment un compte sense donar-ne cap explicació, mentre que tancar un canal de Telegram és molt més complicat, pel compromís públic dels seus creadors amb la llibertat d’expressió i el suport a moviments cívics.\nEl darrer gran pas cap a l’anonimat digital definitiu (clandestinitat en termes polítics) és el de la creació d’una app amb unes característiques que la fan única, i d’això ve l’atenció dels mitjans tecnològics. En primer lloc, es distribueix a mòbils Android per descàrrega directa, per evitar la més que possible censura de les botigues d’aplicacions i impedir la identificació dels desenvolupadors (Apple no permet la descàrrega directa i, per això, de moment no hi ha versió per a iOS).\nL’aplicació és poc més que una bonica icona a la pantalla del mòbil si no s’activa amb un codi QR que algú del teu cercle de confiança t’ha de subministrar. El té poca gent i cada QR pot activar 10 mòbils diferents. Al voltant de l’obtenció de codis QR s’ha generat un fenomen similar al de la cacera de Pokémons, que resulta en una ludificació del procés de participació. A més, l’aplicació funciona de manera compartimentada per geolocalització i només els usuaris d’una determinada zona saben què hi passa. Tot això dota l’app de TD d’una resiliència poc usual: tombar-la és virtualment impossible i infiltrar-s’hi té un efecte limitat.\nÉs producte d’una elit de hackers que dominarà el món? Podria ser, però no necessàriament. L’aplicació de TD es basa en Retroshare, una plataforma de codi obert que permet que els grups es comuniquin via correu electrònic, fòrums, xats, canals, etc., de manera descentralitzada i totalment segura. Qualsevol se la pot descarregar i muntar una plataforma de comunicació amb els seus amics. TD podria ser un programador que de dia programa i al vespre juga a Fortnite o a GTA. I és precisament això el que fa fascinant el fenomen des d’un punt de vista tecnològic.\nNo sé si el món ens mira, però Google ens indexa. En pocs dies Tsunami Democràtic ha despertat l’interès en mitjans tecnològics internacionals\nEls casos de Hong Kong i de Catalunya són exemples de processos de transformació digital aplicada als moviments polítics i socials. A Hong Kong, a banda de Telegram, els manifestants utilitzen missatges en clau a Instagram i a Tinder. Fins i tot han utilitzat el Pokémon go per organitzar trobades massives i saltar-se les prohibicions de manifestar-se per motius polítics. Només cal recordar que quan un producte o servei es digitalitza entren en joc la llei de Moore (creixement exponencial) i l’efecte plataforma (com més gent l’utilitza millor funciona i, per tant, més gent el vol utilitzar). Aquestes lleis aplicades a un moviment social el fan més nombrós, més divers i més transversal, condicions necessàries per a la innovació.\nAmb un bon coneixement de les xarxes socials i amb una plataforma de domini públic, Spectra, una elit de tecnohackers llibertaris o un adolescent des de la seva habitació, ha aconseguit la mediastorm perfecta i posar en crisi el model de governança d’un estat. La pregunta que toca fer-nos no és la de com TD ha aconseguit la confiança de 374.126 persones, sinó per què aquest nombre de persones confien en algú a qui no coneixen abans que en els seus representants, a qui sí que coneixen i a qui han votat. El tsunami de veritat encara ha d’arribar.


Brandon Thomas, l’atacant escollit pel Girona\nEl davanter de l'Osasuna arribarà cedit amb una opció de compra obligatòria en cas d’ascens\nBrandon Thomas CA OSASUNA\nGironaEl Girona té pràcticament tancat el seu primer reforç del mercat d’hivern. Brandon Thomas, davanter de l’Osasuna, arribarà cedit amb una opció de compra obligatòria en cas d’ascens a Primera que es farà oficial en les pròximes hores, una fórmula que Quique Cárcel ha utilitzat en la gran majoria de préstecs signats. El director esportiu blanc-i-vermell, pressionat i exigit com no ho havia estat mai abans a Montilivi, necessita capgirar com sigui el mal inici a la Lliga, en què l’equip és onzè i té el segon classificat a vuit punts amb la segona volta ja començada.\nThomas s’unirà a una parcel·la ofensiva en què Cristhian Stuani ho ha monopolitzat tot. Només Gual, en comptades ocasions, ha contribuït amb petites pinzellades a una efectivitat que ni Samu Saiz ni Àlex Gallar han acabat de trobar. De perfil elèctric i generós en l’esforç, va tenir una incidència clau en la gran temporada de l’Osasuna a Segona el curs passat. Aquest any, però, la seva presència ha disminuït i només ha jugat 8 partits de Lliga, 5 d’ells com a titular (l’últim, fa dos mesos). A la Copa, el balear ha marcat en l’únic partit que ha disputat.\nAterrat a Pamplona fa dos cursos, el conjunt navarrès va pagar 2 milions al Rennes, on va jugar un any després de baixar amb el seu Mallorca a la Segona B. Thomas no serà l’única incorporació del Girona, que també espera accelerar l’operació sortida (es busca un destí per a Diamanka). No és cap secret que Cárcel desitja el migcampista defensiu que no va fitxar a l’estiu i, segons ha informat RAC1, té el sí de Pol Llonch, del Willem II i exjugador blanc-i-vermell el 2015. Negociar amb el club holandès, però, és l’obstacle principal perquè exigeixen acordar un traspàs. Anuar (Valladolid) també és a la llista, un cop sembla gairebé descartat Cristóforo (Fiorentina).\nEl Cartagena a la Copa\nEl Cartagena, líder del seu grup de la Segona B, és el rival del Girona a la segona eliminatòria de la Copa del Rei (19 hores), en què, tal com va fer a Linares, no ha convocat els futbolistes més habituals: Borja García, Maffeo, Mojica, Jairo i Stuani. “El vestidor està fotut perquè a la Lliga portem tres derrotes. Necessitem tornar a competir bé i passar ronda per injectar-nos de positivitat i bones sensacions”, explica Pep Lluís Martí, que vol evitar caure en el desànim. “La idea és guanyar sempre, sigui quina sigui la competició. La Copa ens pot il·lusionar, tot i que sabem quin és el nostre gran objectiu”.


Josep Oriol Pujol i Humet - Drets per a tota la infància | NacióDigital\nDrets per a tota la infància\n«Tots els nens i les nenes tenen dret a sentir-se segurs, a ser educats des d’uns criteris morals que contemplin el bé de la comunitat, de les persones»\nper Josep Oriol Pujol i Humet, 19 de novembre de 2016 a les 22:02 |\nCada any quan arriba la data que es celebra el Dia Universal dels Drets dels Infants s’acostuma a centrar l’atenció en la vulneració dels drets elementals de la infància més desfavorida. Malgrat que la Convenció sobre drets dels infants de les Nacions Unides, amb força jurídica de compliment obligat pels estats que l’han ratificada, és obvi que hi ha nens i nenes mancats de tot, en situacions de pobresa i vulnerabilitat extremes, que sovint els mitjans ens ho mostren associat als conflictes bèl·lics.\nAlgunes entitats de Catalunya, amb els nostres projectes i reflexions, formulem una denuncia social sobre les condicions de vida d’un percentatge significatiu, d’entorn el 27% de la infància, que viu sota el llindar de la pobresa en la nostra societat. Els falta el més elemental per a un desenvolupament saludable ja des de la seva gestació passant per una atenció pediàtrica i pal·liativa de carències que sovint presenten. La salut es fonamenta en l’alimentació, en el creixement en el si d’unes famílies amb els mínims vitals. En l’àmbit educatiu els drets dels infants parteixen d’una igualtat d’oportunitats que correlacionen sovint també amb l’estat de l’habitatge, dels centres d’ensenyament i els mitjans de què disposen, així com de l’entorn del seu creixement.\nFixats aquests elements bàsics per a tota societat desenvolupada o en vies de desenvolupament voldríem aturar-nos en les situacions més extremes. Existeixen condicions indignes de vida, d’explotació, en benefici del món occidental o de depravats que s’aprofiten d’infants. Podríem fer un repàs que aniria des dels que treballen en condicions d’explotació en mines per extreure materials com el coltan, fins els que són aprofitats per a una indústria manufacturera. Ens referim també al tràfic de persones i a l’explotació sexual per al suposat gaudi de persones desequilibrades.\nLes seves condicions de vida extremes són una crida al món civilitzat a eradicar dràsticament el que és intolerable i a superar unes condicions que ho fan possible. Ara bé, aquesta necessària preocupació per la infància del món no ens pot fer desviar la mirada de la situació dels nens i nenes del nostre país. Però en les nostres societats, opulentes per a molts, entre la infància de famílies acomodades també hi ha uns drets que convé preservar. Possiblement no semblen tan elementals, és obvi que són condicions en les quals s’hauria de desenvolupar tothom des dels primers moments de la seva vida, però que no estan tan generalitzades com podria semblar.\nEns referim a un equilibri nutricional, a un lleure adequat i enriquidor, a créixer en un ambient d’afecte, d’estimació, a ser educats en un esperit de comprensió. Compromís que implica tenir l’oportunitat de sentir-se escoltat activament, comprès malgrat no s’accedeixi a les seves demandes per raons objectives. Tots els nens i les nenes tenen dret a sentir-se segurs, a ser educats des d’uns criteris morals que contemplin el bé de la comunitat, de les persones. Aquest és l’entorn de creixement de la gran majoria dels fills en les classes mitjanes o altes? Entem que també en aquests entorns hi ha força drets de la infància conculcats malgrat minimitzem els efectes en els fills de formes de ser i fer dels pares. També el dret dels infants al joc i a participar en activitats culturals, artístiques i lúdiques ha patit històricament dificultats per a la seva regulació i el dret al lleure en igualtat d’oportunitats no ha estat plenament reconegut.\nTota societat desenvolupada, les persones moralment sanes, el nostre món, haurien de prendre major consciència del conjunt dels drets de la infància i treballar per a una major dignitat de l’ésser humà des de la seva concepció.\n* Josep Oriol Pujol i Humet, director general Fundació Pere Tarrés


Dia de podis per al CN Sabadell - El diari digital de Sabadell - iSabadell\nL’Open de Primavera ha conclòs a Màlaga amb una jornada de podis per al Club Natació Sabadell, d’entre els quals destaca pel valor que té per la seva longevitat esportiva el d’Aschwin Wildeboer, bronze en els 50 esquena amb 25.87 en el ‘crono’, per darrere de Sergio Campos i Hugo Gonzalez 25.85 i 25.54 respectivament.\nWildeboer s’ha convertit, al costat d’Erika Villaécija, en un símbol de la constància esportiva malgrat el pas dels anys, el que no deixa de ser molt interessant cara a l’exemple que ofereixen a la resta de la plantilla.\nJudit Ignacio es va penjar la plata en els 50 papallona amb 27.24, després que la velocista del Sant Andreu Lidon Muñoz l’avantatgés amb 27.22\nMedalla de plata així mateix per a Marc Sánchez en els 200 lliures amb 1.49.66 per darrere de Francisco Arévalo del Real Canoe 1.49.43 i finalment medalla de plata per Marina Garcia en els 100 braça amb 1.08.03, només superada per Jessica Vall que es va anotar una gran marca amb els seus 1.06.88. El relleu júnior del Club va aconseguir la medalla de bronze en el 4 x 100 estils masculins.\nEn aquest Open s’han constatat els resultats fruit de la reorganització del Club cara al seu equip de natació, per prescindir de nedadors que entrenen fora de l’entitat i centrar-se en el planter, amb l’objectiu d’aconseguir bons resultats d’aquí a uns anys.


Una bona animalada | Llibres | La República\nUna bona animalada Una bona animalada Una bona animalada Una bona animalada + Una bona animalada E-mail\n15 juny 2018 21.00 h\nUna bona animalada\n"Dolent", una història sobre els límits del bé i del mal. Editorial Takatuka.\nUna bona animalada Una bona animalada Una bona animalada Una bona animalada Una bona animalada E-mail\n“Una bona història només ho és si ens continua rondant pel cap quan s’acaba”, és el lema de Lorenz Pauli, autor i rondallista suís nascut el 1967. Ell i la il·lustradora Kathrin Schärer –també suïssa, però del 1969– ens ofereixen a Dolent una història que, sí, ens acompanya després de tancar l’àlbum.\nI ho fa perquè la trama, que passa en una granja, té gràcia, és senzilla i efectiva, però especialment per les il·lustracions dels animals, molt expressius i, en general, mostrats en uns primers plans que increpen el lector.\nUn cavall, una cabra, un gos, un colom, un gall i una colla de porcs en són els protagonistes. També un ratolí afamat i un gat avorrit, com a excusa per al nus dramàtic. El gos, com qui no vol la cosa, explica que és un bon jan gairebé sempre, però que de vegades borda el gall quan no s’ho espera i l’espanta molt. Entre rialles, tots els animals van fent la seva confessió, mentre el ratolí, buscant menjar, surt del seu amagatall i el gat se l’hi acosta sense fer soroll i rellepant-se.\nQuan comenten que el cavall és incapaç de fer cap bretolada, CLAC, l’equí posa la peülla damunt del ratolí. Ningú riu. Al contrari, queden glaçats. Sobretot el gat, que marxa en sentir que el cavall ha decidit que a partir d’ara els ratolins seran per a ell. Un cop el gat no hi és, el cavall aixeca la pota i el ratolí, ben viu, li agraeix que l’hagi salvat del gat. I menja blat de moro.\nUna història sobre els límits del bé i del mal –cal ser bons, però de vegades està bé fer una bretolada per diversió–, sobre bones i males intencions i sobre el pes de les aparences. I amb un sentit de l’humor molt agradable basat en les expressions dels animals. Una delícia d’animalada.\nText: Lorenz Pauli Il·lustracions: Kathrin Schärer Traducció: Anna Soler Editorial: Takatuka Pàgines: 32 Preu: 15 euros\nText: Anna Obiols Il·lustracions: Subi Editorial: Baula Pàgines: 32 Preu: 12,95 euros Àlbum –amb lletra lligada i de pal– dedicat al número 6. Sis anys tenen els protagonistes, sis són els colors que els agraden, els seus llibres preferits, la colla d’amics que juguen a ser pirates, les torres del castell de sorra i, entre d’altres, les cares d’un dau.\nVali la valenta\nText: Ramon Grau Il·lustracions: Julilustrador Editorial: El Cep i la Nansa Pàgines: 123 Preu: 15 euros La Vali és una gosseta que va aconseguir sobreviure a un incident i només pensa en una cosa: tornar a casa. El 100% dels drets d’autor es destinen a #ParaLosValientes, de l’Hospital Sant Joan de Déu, per recaptar fons per al nou centre d’oncologia pediàtrica.\nPrograma com un geni\nText: Coder Kids Il·lustracions: Valentina Figus Traducció: A. Masnou Editorial: VV Kids Pàgines: 128 Preu: 14,95 Programar significa “donar ordres a un ordinador en un llenguatge en què ho pugui entendre”. A partir de 8 anys, ja no és una edat precoç per iniciar-se en la informàtica, i aquest llibre ho demostra ensenyant a dissenyar uns bonics videojocs bàsics.\nEl misteri de la casa folch\nText: Leandro Sagristà Editorial: Bromera Pàgines: 184 Preu: 9,95 euros En Marc, que té 16 anys, sempre s’ha sentit atret pel misteri que envolta la Casa Folch, una tètrica mansió. Es posa en contacte amb Janka, una jove experta en fantasmes, i amb David Cuixart, un professor jubilat. 22è premi Fundació Bancaixa de narrativa juvenil.\nLa República 16-06-2018, Pàgina 54


Preocupació al Govern pel vot exterior en el referèndum\nIndignació a la CUP per una qüestió clau de cara a la participació del sobiranisme a l'estranger\nFonts de l'Executiu català admeten que el registre de votants va amb retard\nDiumenge, 18/06/2017 | Actualitzat el 20/06/2017 a les 13:19 CEST\nSegons les últimes dades del cens espanyol, són més de 220.000. Es tracta dels catalans residents a l'estranger. Un caramel sempre desitjat pel sobiranisme degut al seu perfil de votant majoritàriament catalanista. Doncs bé, segons admeten en privat fonts del Govern, la participació d’aquests catalans en el referèndum de l’1 d’octubre està complicada, tant pel registre de votants com per la llei del vot digital. Altres fonts de Junts pel Sí veuen possible una sortida: tirar endavant el vot per internet tot i que la llei marc encara no estigui aprovada.\nSegons les citades fonts de la Generalitat, el registre de catalans a l’estranger –un instrument bàsic perquè el Govern pugui esquivar el sistema estatal CERA de l’Estat– «va molt endarrerit». Preguntat sobre el nombre de catalans que s’han inscrit en el registre de catalans a l’Exterior, el conseller d’Exteriors, Raül Romeva, encarregat de posar en marxa aquest registre des del març passat, afirma que «ho explicarem quan toqui». Exteriors afirma que queden serrells i detalls per acabar de polir.\nEL VOT ELECTRÒNIC, TAMBÉ AMB RETARD\nLa preocupació va més enllà del Govern i de Junts pel Sí. La CUP no amaga un profund empipament i fonts de la cúpula de l’Assemblea Nacional Catalana (ANC) també admeten la seva inquietud.\nParal·lelament, un altre instrument que pogués servir per estimular aquesta comunitat de votants és el vot digital. Doncs bé, la llei que regula la votació electrònica a l’exterior difícilment estarà aprovada abans de la consulta. També ho admeten a l’ANC i al Govern.\nAl novembre la conselleria de Governació va pronosticar que la llei –només rebutjada pel PP i Ciutadans– seria una realitat definitivament el juny del 2017. Doncs bé, la norma segueix pendent de la presentació d’esmenes. Fonts del grup de Junts pel Sí i del Govern admeten que serà difícil que el text s’aprovi definitivament abans del referèndum. La norma facilitaria que els catalans en qualsevol punt del món puguin emetre la seva opinió sobre eleccions catalanes i sobre el mateix referèndum de l’1-O.\nLa llei ha de permetre el vot a través d’internet amb totes les garanties de seguretat i confidencialitat com passa en altres països. Un dels avantatges d’aquest procediment seria superar definitivament “calvari”r; i la “vergonya”r; que la consellera de Governació, Meritxell Borràs, va denunciar respecte al que va passar en les eleccions autonòmiques del 27-S del 2015 quan –d’un total de 196.000 censats– hi va haver 21.000 sol·licituds per exercir el dret a vot però només 14.000 van poder votar per correu.\nEl Govern va presentar un recurs davant el tribunal contenciós administratiu després d’haver rebut 500 queixes ciutadanes per la farragosa tramitació del vot.\nLa fiscalia porta al TSJC la data i la pregunta del referèndum unilateral\nEl fiscal utilitza unes declaracions de Junqueras per acusar Borràs\nDavant aquestes dificultats, altres fonts de JxSí creuen possible que s’apliqui el vot electrònic dels catalans a l’exterior sense necessitat de comptar amb la llei actualment en tramitació al Parlament. Seria una via alternativa per incentivar el vot d’aquests 220.000 catalans i catalanes residents a l’estranger.\nTemes: Referèndum a Catalunya Govern Meritxell Borràs Vot per correu Independència de Catalunya


Ja som 30.000 i en serem molts més! | Guanyem Barcelona\nInici » Ja som 30.000 i en serem molts més!\nGUANYEM BARCELONA ASSOLEIX L’OBJECTIU DE RECOLLIR 30.000 SIGNATURES DE SUPORT\nHo hem aconseguit un mes abans de la data que ens vam marcar com a límit.\nPerò això tot just ha començat\nAmb la presentació de la plataforma ciutadana Guanyem Barcelona el 26 de juny vam obrir una primera fase de validació. Les trobades presencials als barris i la recollida de signatures en línia eren les dues metodologies que vam plantejar per contrastar la nostra proposta amb la ciutadania.\nLa pluja constant de suports que hem rebut, fins i tot en ple estiu, ens ha demostrat que la hipòtesi de Guanyem Barcelona genera prou il·lusió per poder posar en marxa la nostra segona fase: la de confluir per guanyar les eleccions municipals del maig del 2015, recuperar l’Ajuntament de Barcelona i posar-lo al servei dels interessos de la gent. Ho farem bastint una candidatura condicionada des de baix per la ciutadania. Estem segurs que som majoria les persones que volem canviar les regles del joc polític.\nSeguirem recollint signatures fins al 15 de setembre, per mostrar així que hem iniciat un procés desbordant. La validació, molt més ràpida del que esperàvem, és una prova que estem engegant un moviment de canvi real. La proposta Guanyem Barcelona ja no és només la d’un grup promotor inicial d’unes 200 persones. Fins ara més de 30.000 signatures de suport i uns 2.000 participants a les trobades als barris confirmen que milers de persones compartim un diagnòstic, una urgència i un desig: crear instruments per fer possible que des de la ciutadania guanyem Barcelona i recuperem les nostres institucions públiques obrint-les de bat a bat.\nLa hipòtesi que hem validat consisteix a plantejar que aquesta recuperació democràtica de les institucions s’ha de fer sumant voluntats. Es tracta d’arribar a acords concrets a partir d’objectius comuns, que permetin confluir a diversos agents polítics i socials crítics amb la situació de les nostres institucions i que tinguin la voluntat d’aturar les inèrcies de la vella política per sortir de la crisi econòmica rescatant les persones i amb més democràcia política, no pas amb menys.\nPerò alguna cosa més ha succeït paral·lelament a aquest procés de consecució de signatures i de presentacions als barris de Barcelona: la multiplicació d’altres Guanyems-Ganemos a Catalunya i a l’Estat espanyol, aproximadament una vintena en només dos mesos. Tot això constitueix un símptoma que aquestes properes eleccions municipals seran l’oportunitat que la gent porti el bon govern als ajuntaments. Es tracta d’una marea ciutadanista de ruptura que segur que reforçarà la revolució democràtica en curs.\nVolem agrair el suport rebut a les persones que heu signat i us animem a contagiar al vostre entorn la il·lusió per un canvi real i profund. Us demanem també que signeu en suport de Guanyem si encara no ho heu fet: a Guanyem hi cap tothom, tots som necessaris. Com més desbordant, participatiu i obert sigui el procés, més força i legitimitat tindrà abans i després de les eleccions.\nEl dia 16 de setembre es celebrarà una gran trobada amb totes les persones que han signat per Guanyem Barcelona.. Si hem de començar junts una nova fase del projecte, volem fer-ho com fins ara: qüestionant, contrastant, compartint.\nA partir de setembre continuarà la nostra intensa agenda de trobades als barris de Barcelona, a la qual se sumarà una altra sèrie d’actes amb sectors diversos de la ciutadania aglutinats al voltant d’interessos concrets afectats per la crisi i les polítiques del mal govern de la ciutat (salut, educació, cultura…). També hem iniciat els contactes adreçats a organitzar una jornada pública de treball per debatre el codi ètic que haurà d’adoptar la candidatura de confluència. Aquest nou contracte democràtic permetrà transformar de manera radical les relacions entre la ciutadania i els seus representants polítics i institucionals. Es tracta d’un debat que forma part del sentit comú de la ciutadania: necessitem transformar la manera en què s’exerceix la gestió pública per sanejar una democràcia que ha estat segrestada per les elits corruptes. Davant d’aquest sentit comú, els grans partits del règim no escolten les exigències de transparència i responsabilitat democràtica que ja són tot un clam des de baix. Ha arribat el moment de fer fora la màfia i les seves males pràctiques de les institucions.\n“Hem arribat a les 30.000 signatures molt abans del 15 de setembre, però no ens aturarem aquí. Seguirem sumant signatures i fent més xerrades als barris. Com més gent es faci seu el projecte, més a prop estarem de guanyar Barcelona des de la gent i per a la gent”, ha declarat Ada Colau, una de les portaveus de Guanyem Barcelona. Tothom és necessari: això és només el principi de la revolució democràtica.\n← Presentació de #GuanyemLaMúsica


POLÍTICA - 25/06/2019 23:18 / Redacció\n"Si torno a Barcelona serà amb la Guàrdia Civil per iniciar l'ocupació". Aquestes han estat les paraules del periodista Federico Jiménez Losantos per tornar a la ciutat Barcelona, segons ha explicat ell mateix en una entrevista a el diari unionista i espanyolista La Razón, dirigit pel seu amic Paco Marhuenda, que li ha posat l'altaveu a la seva disposició.\nLosantos creu que "l'embrió del cop d'Estat de l'1 d'octubre (referèndum d'independència) es remunta a l'any 1979". Segons el periodista, tots els errors de l'Estado español provenen de l'any 1979, quan en l'Estatut d'Autonomia d'aquest any se li va reconèixer massa poder al nostre país.\nAfegeix que "Catalunya va perdre la seva vitalitat" i va passar a ser "una capital de Catalunya quan abans era la segona capital d'España". És per això que ha defensat la tant argumentada "ocupació" de Catalunya amb l'ajuda de la Guardia Civil i s'ha ofert voluntari per ajudar a fer-ho possible.\nParaules clau: FEDERICO JIMENEZ LOSANTOS GUARDIA CIVIL BARCELONA


Sepultura de Jaume III - Catedral de Mallorca - WikiMedia\nSepultura de Jaume III\nSepulcre de Jaume III realitzat per Frederic Marès (1946)\nDetall d'un dels àngels del sepulcre de Jaume III\nDetall del rostre de Jaume III\nJaume III (1315-1349) morí a la batalla de Llucmajor i les seves despulles foren traslladades per ordre de Pere IV el Cerimoniós a València, on varen romandre fins l’any 1905 quan foren solemnement tornades a la terra de la qual havia estat sobirà.\nEl sepulcre de Jaume III és el situat al costat de l’Epístola. L’escultor representà al monarca portant roba militar en referència de la seva mort a batalla. Té el cap coronat i col·locat sobre un coixí, mentre que els peus estan recolzats en el cos de petits lleons. També apareix acompanyat d’àngels, d’entre els quals destaca el que plora al seu costat.\nObtingut de «http://catedraldemallorca.org/mediawiki/index.php?title=Sepultura_de_Jaume_III&oldid=13540»\nDarrera modificació de la pàgina: 16 set 2015 a les 07:55.


natura – enjoyingdelta\nLes Rutes dels Colors són tres rutes que recorren el municipi de Sant Jaume d’Enveja i passen per alguns dels indrets amb més interès històric, tradicional i paisatgístic. A través d’aquests tres itineraris podreu descobrir un territori ple de petites històries, de paisatges sorprenents i de costums i tradicions, moltes de les quals encara perduren. Es…\nSabó del Delta\nLa natura ens procura els ingredients necessaris per fer quasevol producte de cosmètica. Amb fang de mar, sal del delta, arròs i oli d’arròs es fa aquest sabó natural que a més de fer una olor fantàstica, és eficaç i recorda els paisatges i els colors del delta. La seva elaboració és totalment artesanal i…\nCantant al Delta\nÉs com un miracle és el títol d’aquesta cançó que Montse Castellà va fer ara fa dos anys. Un cant d’amor al Delta amb unes imatges precioses. No us el perdeu!!! Montse Castellà és una cantant tortosina que mostra com pocs la importància del riu i en descriu la seva bellesa. Les seves cançons ens…\nCom si d’un altre món es tractés, els Ullals de Baltasar són una mena de racó exòtic en aquesta gran planuria que és el Delta. La vegetació alta i feréstega protegeix aquestes surgències d’aigua dolça que procedeixen de les properes muntanyes de la serra del Montsià i dels Ports. L’aigua fa un llarg viatge per…\nUna nova guia sobre les Terres de l’Ebre\n«Un viatge pel singular paisatge de les terres del sud de Catalunya, recentment declarades reserva de la biosfera, i pel seu patrimoni». Cossetània Edicions ha editat una nova guía molt útil per a recòrrer les Terres de l’Ebre, des del Delta fins al massís dels Ports. L’autor és Jordi Bastart, un expert periodista de viatges, col·laborador habitual de…\nRevista de la Barraca Vilbor\nBaixa-la en format PDF o utiltza-la des de la teva tauleta en format revista digital!!! Us presentem un recull d’algunes de les informacions, rutes i activitats que proposem a la web enjoyingdelta.com en format PDF, per tal que el pugueu imprimir o baixar-vos-el i fer-lo servir en el vostre viatge pel Delta de l’Ebre. També…\nLes Terres de l’Ebre estan considerades des d’avui Reserva de la Biosfera. La funció principal dels espais qualificats amb aquesta distinció és la conservació i protecció de la biodiversitat, en especial en zones com aquest territori, on conviuen una gran diversitat d’ecosistemes tant interiors com costaners. El conjunt de territoris catalans de la conca de l’Ebre…\nEl sol s’amaga al Delta de l’Ebre\nAl Delta les postes de sol són úniques, diferents. L’absència de muntanyes, el vent, l’aigua… tot plegat sembla posar-se d’acord per fer que el dia s’acabi amb els colors més inversemblants. Us deixem unes imatges genials del sol com fuig fetes pel nostre amic i fotògraf Jordi Gil Ferré.


Un Barça de matrícula supera el Getxo i s'allunya del descens (31-27) - FC Barcelona\nHomeSeccionsEsports amateursRugbiNotíciesUn Barça de matrícula supera el Getxo i s'allunya del descens (31-27)\nUn Barça de matrícula supera el Getxo i s'allunya del descens (31-27)\nwww.fcbarcelona.cat - 19/02/2017 | 17:39\nEls catalans, que han sumat la bonificació ofensiva després d’haver anotat 5 marques, se situen novens 4 punts per sobre del descens.\nEl Barça ha superat un rival directe en la lluita per evitar el descens | EDU ROIS\nEl Barça ha sortit avui al partit molt concentrat conscient de la importància de l’enfrontament. Els de Stacy Duvenage han anotat la primera marca al primer minut, de mans d’Iván Gurriere. Al minut 9 els visitants empatarien (5-5), però cinc minuts més tard Felipe Martínez tornava a posar una marca de diferència després d’anotar el segon assaig blaugrana.\nUn cop més, els visitants empatarien (10-10) el que estava sent un partit d’anades i tornades. Només dos minuts més tard, al minut 22, Delfin Cambiaso anotava el tercer assaig dels catalans (17-10), que es quedaven a només una marca de la bonificació. Abans del descans el Getxo escurçava distàncies amb un cop de càstig que deixava el marcador 17 a 13, amb el qual s’arribava al descans.\nEl Barça continuava sent molt superior, però l’equip volia més per sumar la bonificació i intentar que els seus rivals no poguessin sumar cap punt. A la segona part el Barça seguia amb la directa posada, i sis minuts després de la represa Pol Pla anotava el quart assaig (24-13), el que assegurava la bonificació als locals. Abans d’acabar el partit, el Barça encara tornaria a anotar amb una marca de Francisco Luis Montes (31-13). Amb la feina feta, els visitants van poder maquillar el marcador i deixar el definitiu 31-27.\nEl Barça se situa novè, lluny del descens\nAmb la victòria i la bonificació, els de Stacy Duvenage han sumat 5 punts vitals per a la permanència. Els catalans se situen ara novens amb 19 punts. A més, el Barça s’ha vist beneficiat dels resultats dels equips directes, ja que en una jornada ha superat a dos rivals i ha deixat el tercer enfonsat a la classificació. Per sota, el Barça té el Ciencias Fundación Cajasol, amb 16 punts. En zona de play-off descens hi ha l’Hernani CRE, amb 15, i el Getxo Artea (que ha sumat dos punts aquesta jornada) se situa últim amb 14 punts. La pròxima jornada el Barça visitarà el camp del Senor Independiente Rugby, sisè a la classificació.


Elogi de la senzillesa - TOTLLEIDA\nPer Toni Yus Última actualització Sep 3,2019\nSi el principi de la Navalla d’Okham senyala que davant dues possibilitats per explicar quelcom en igualtat de condicions normalment l’explicació més senzilla era la correcta, hi ha gent que opina que és el nostre cervell el que fa del Benestar l’art de la senzillesa.\nTot es redueix a simple psicologia sense necessitat de grans complicacions imposades per alguns sectors interessats (plans educatius, noves tecnologies o legislacions que amb sentit comú no tenen per què ser tan difícils).\nTan senzill com més no sempre és més, que menys pot ser més, tenir un propòsit realista a la vida i apreciar allò que tenim perquè el secret està en allò petit i quotidià, connectar-nos amb el present, però seguir caminant i de tant en tant anar mirant enrere per veure el ja recorregut i el deixat pel camí, i mirar endavant per veure cap on anem o on volem anar, esquivar obstacles evitables i superar els inevitables (no hi ha triomf sense dolor).\nEl més eficient no té per què ser complicat, i si la classe política ho entengués, gestionaria millor. Si per exemple milers d’homes no encertaven en usar els urinaris de l’aeroport d’Amsterdam (costant a l’Administració molts diners en neteja), la psicologia donà amb la solució senzilla de dibuixar una mosca per fer diana a ella. Si a un hotel de Nova York la gent es queixava d’ascensor lent, la solució senzilla i barata fou posar un mirall (deixant així de queixar-se la gent per entretenir-se mirant-se). I és que la neurociència també pot ajudar en política a gestionar xocs d’identitats (fetes més de conviccions que de raons) enmig de diàlegs de creients més que de sords tendint a reforçar en grup allò que ens uneix ja que no haurien grups ni cooperació sense aquest mecanisme (havent-nos estat evolutivament més ‘útil’ que raonar les creences grupals).\nPerò el món és massa complex per racionalitzar-lo, encara que podríem reduir-lo a unes quantes veritats innegables.


Arquetips | Sala d'Art Jove\nCarol Antón, Marta Madrid, Wilson Peña, Oriol Vilanova. Procés de tutoria: Antoni Jové.\n26.04 — 01.06 / 2007 / 17h 36\nLa paraula arquetip ve d’antic, en grec ‘arkhé’ significa principi. En la filosofia de Plató les Idees són els arquetips o els models originaris eterns de totes les coses, la causa que fa possible el coneixement i la causa, a la vegada, de les coses conegudes.\nAmb el temps, però, la paraula arquetip ha perdut aquesta càrrega metafísica i transcendent que Plató li atorgava als inicis del pensament occidental. Tanmateix, continua referint-se a prototipus, models o patrons ideals i primigenis, revestits de certa puresa incontrovertible.\nEls artistes presents en aquesta exposició s’aproximen des de diferents tècniques i plantejaments a distints arquetips. Les intencions en cada cas varien i en molts casos deixen la porta oberta a altres qüestions que estan al marge o més enllà de l’arquetip. Tot i així, si ens enfrontem a aquestes obres des del marc que ens ofereix el terme arquetip, advertirem posicionaments que refuten els models socialment admesos i imposats; d’altres vegades els rescaten, els subverteixen, els revisen o simplement els donen visibilitat.\nLa família és una estructura que no triem, ens ve donada, i ens hi podem adaptar o no. Les amistats les escollim; hi ha individus pels quals ens sentim atrets i per d’altres sentim rebuig. Partim de preconcepcions a l’hora de teixir les nostres xarxes socials? Carolina Antón ens dóna accés d’una manera fragmentària a una part del seu entorn social. Ho fa mitjançant la pintura. Tot i així, en un primer moment parteix de fotografies pròpies o alienes que posteriorment filtra a través de la pintura. La negociació entre la pintura i la fotografia li concedeix distància en relació al model i al món.\nEl cos ha estat un tema profusament abordat per les arts visuals al llarg de les darreres dècades. La física dels cossos i el seu gènere en moltes ocasions s’ha vist com a limitació a les aspiracions dels individus. Marta Madrid se centra en una única part del cos femení, que ha desmembrat, reubicat i descontextualitzat, suggerint d’aquesta manera múltiples lectures que poden anar des del component més decoratiu i anodí fins a una possible crítica a la feminització dels espais i elements domèstics, passant, inclús, per una mirada més pornogràfica.\nLa cultura popular és una font inesgotable de pautes. Una extensa base de dades que està en latència i que Willson Peña ha sondejat exhaustivament a la recerca de refranys que tenen com a motiu el pa. El seu treball suposa una reivindicació del coneixement popular enfront de l’acadèmic, una exaltació del sentit comú. El rescat d’una saviesa que al llarg del temps ha bastit unes maneres de fer i de pensar que ben sovint s’han erigit com a models. Un models que es veuen reforçats per la seva pervivència al llarg del temps que sembla haver-los concedit la raó.\nFinalment, Oriol Vilanova qüestiona un dels mites sobre els quals se sustenta el món capitalista, l’èxit. Tots treballem incansablement per assolir tota classe de reconeixements socials, laborals i materials. Volem que parlin bé de nosaltres, que ens adulin no per qui som, sinó pel que posseïm i el rang que ocupem en l’escala social o laboral. Aquesta fam d’èxit, irrefrenablement, ens aboca a una cursa sense fi. El nostre desig s’inflama i no para de demanar. Malauradament, el desig és insaciable i no ens donarà treva. Aquesta cursa alguns la guanyaran i faran de fars a tot un conjunt d’aspirants. Molts es perdran pel camí. Oriol Vilanova ha revisat, des de múltiples punts de vista, les diferents materialitzacions i incentius que actuen com a miratges del triomf. No voleu dir que l’èxit és a una altra banda? No ha arribat el moment de reivindicar la derrota?\nEn una societat com la nostra, que ha vist l’atomització dels individus i la fallida dels grans relats i les veritats absolutes, sembla que ja no queden arquetips. Tanmateix, encara és del tot necessari reubicar-nos diàriament enfront de la realitat que ens envolta i qüestionar a cada moment fins a quin punt no actuem a partir d’imposicions alienes. Antoni Jové\nDesplegable exposició Arquetips


La intel·ligència arriba als matalassos gràcies a la UAB - YCOM\nLa intel·ligència arriba als matalassos gràcies a la UAB\nPublicat el 19 de setembre de 2014\nLa col·laboració entre enginyers i fisioterapeutes assoleix el primer matalàs personalitzat que maximitza el descans. El model, que encara es troba en fase de proves, ha estat possible gràcies al treball conjunt d’enginyers informàtics i electrònics i fisioterapeutes que treballen conjuntament en el Parc de Recerca de la Universitat Autònoma de Barcelona.\nEl projecte per aconseguir matalassos personalitzats segons les característiques de cada persona va ser un encàrrec de Dormity, una empresa catalana que fabrica i comercialitza productes per al descans. El pressupost de la investigació, que durarà aproximadament dos anys, és de 200.000 euros i l’objectiu és crear matalassos personalitzats que puguin ser comercialitzats .En l’estudi clínic participaran una mostra de dos-cents pacients. La primera fase anirà a càrrec del SURF i consisteix en l’estudi de casos clínics sobre diferents col·lectius de persones que en permetrà determinar diferents categories, en funció d’alçada, pes, distància entre espatlles, malucs, sacre, talons, etc., i associar-les a una tipologia de matalàs. Així, s’establiran els criteris i paràmetres que s’hauran de considerar per a la recomanació posterior del matalàs adient.\nA partir d’una manta que conté sensors de pressió es realitzarà un anàlisi antropomètric al client, que fabricarà conjuntament amb un programa informàtic el producte final. I a partir d’aquí es realitzarà un catàleg segons alguns factors com l’edat, el pes, etcétera.


Almenara bloqueja subvencions i ajudes al no emetre certificats digitals als seus veïns\nEl PP proposa activar un servei bàsic per a realitzar tràmits telemàtics que obliga als veïns a desplaçar-se a la Vall per a poder obtindre l'acreditació.\nEls veïns que requereixen del certificat digital per a poder realitzar tràmits telemàtics amb l’administració pública i així obtindre ajudes i subvencions han de desplaçar-se a la veïna Vall d’Uixó on obtenen l’acreditació. Aquesta situació ha provocat en temps de confinament s’expose a la població a un risc que seria fàcilment evitable si l’Ajuntament d’Almenara emetera aquests certificats.\n“Es tracta d’un document bàsic per a la gestió telemàtica de tràmits. Ho era abans i ara ho és molt més perquè davant el tancament i suspensió de l’atenció física en institucions i organismes públics, els veïns es veuen obligats a realitzar els seus tràmits via electrònica”. De fet, “són molts els ciutadans que acostumats a realitzar gestions físicament no posseïen aquest document telemàtic i ara es troben abocats a desplaçar-se fins a la Vall si desitgen obtindre’l”, ha indicat la portaveu del PP a Almenara, Amparo Esteve.\nAquesta situació, explica Esteve, “es produeix en un estat d’alarma i, per tant, haurien d’evitar-se al màxim els desplaçaments innecessaris. Si l’alcaldessa d’Almenara, Estíbaliz Pérez, habilitara aquest mecanisme, evitaria que molts ciutadans s’exposaren al risc de desplaçar-se fins a la Vall d’Uixó per a poder obtindre el document”.\nEn aquest sentit, des del Partit Popular a Almenara han instat al PSPV a treballar per a protegir als veïns i donar resposta a les seues demandes. “En aquests moments el certificat digital és primordial en la gestió de tràmits amb l’administració. És bàsic per a gestionar qualsevol document i si els qui han d’emetre’l es neguen a això, fan un flac favor a la ciutadania”.


Rafael Sánchez protagonitza avui un seminari sobre l'ensaïmada\nL'activitat és una de les novetats del calendari de la IV Diada de l'Ensaïmada de Mallorca\nLaura Acedo | 25 octubre 2007\nEl restaurant d'El Corte Inglés de les Avingudes acollirà avui, a les 19.00 hores, un seminari on els assistents rebran tot tipus d'explicacions sobre originals receptes elaborades amb l'ensaïmada mallorquina com a base. Rafael Sánchez, executive chef de l'Arabella Sheraton Golf Hotel Son Vida, conduirà amb un dels membres del seu equip, Carlos Sánchez, aquesta activitat. La cuina de Sánchez s'identifica amb l'originalitat, l'estètica i la creativitat en textures i en formes. «El més important és mantenir el gust original de cada producte».\nLa relació del xef amb la tradicional ensaïmada mallorquina resulta, si més no, curiosa. L'ensaïmada és un «referent de la meva infància», però va ser durant l'elecció de sis plats per elaborar el llibre gastronòmic 6x6, que «em va tocar, com a producte estrella, l'ensaïmada». Sánchez va triar aquest dolç, una vegada més, per presentar la seva tapa a la Fira Tapalma de 2006, unes «vieires amb crema d'ensaïmada». Orgullós dels productes típics de les Illes, no dubta a endur-se sobrassades, botifarrons o formatge de Maó, en cadascun dels seus viatges. «Sempre acudesc, als esdeveniments on particip com a xef, amb algun producte típic de les Illes».\nEl seminari d'avui servirà, a més de demostrar que l'ensaïmada pot acompanyar el peix, el marisc, la carn o unes postres, perquè el visitant pugui captar, veure i assaborir quatre plats amb aquest típic dolç com a ingredient principal.\nDos snacks obriran la demostració, unes «croquetes líquides d'ensaïmada i una galeta de formatge, ensaïmada i sèsam negre». «En els snacks em permet jugar per tal d'impressionar els sentits del comensal. A la carta de l'hotel presentam des de núvols de fonoll fins a llaminadures d'oli d'oliva.» El segon plat serà un «ravioli de gamba mallorquina farcit d'alvocat i ensaïmada cremosa». El curs intensiu es clourà amb una «suculenta crema brôule d'ensaïmada amb fruites del temps». «Si ens queda temps farem demostracions de l'elaboració de la pasta amb ensaïmada».


Edición del sábado, 18 julio 2020, página 30 - Hemeroteca - Lavanguardia.es\nEdición del sábado, 18 julio 2020, página 30\n30 Cultura|s 18 JULIOL 2020 LA VANGUARDIA ANTÒNIAJUSTÍCIA La il·lustració ha pres una rellevància capitalenelsllibresinfantilsijuvenilsa unavelocitatdevertigen.Janoésunafe git;arasesituaenelcentredelrelatiobli ga arevaluarelllibre com aunobjecte més complex. Més de culte si cap. Al menysenelsegmentdelsclàssics,ondes d’inicisd’aquest2020hancoinciditales llibreries algunes propostes visualsex cel·lents acompanyant alguns dels tex tosmésconegutspelsjoveslectors.Ésel cas de Las aventuras de Pinocho (Edel vives)del’italià CarloCollodi,enunaedi ciódeluxeengranformatitapaduraque ha il·lustrat la francesa JustineBrax,qui nohaoblidatplasmarelcostatombrívol, capritxós irondinaire d’un personatge que la va marcar quan amb prou feines tenia10anysiambelqualrethomenatge alasevainfantesa. El llibre forma part de la col·lecció ClásicosIlustradosquedirigeixeltambé il·lustradorfrancèsBenjaminLacombei delaqualformenpartaltrestítolscomEl mago de Oz, Pulgarcita o La Piel de Asno. Una col·lecció “concebuda al voltant de la imatge” que respecta els textos clàs sics,peròque“tambépreténil·luminar los, renovarlos ifins itot canviarlos completament”, explica Lacombe a l’epílegdelllibre. Unaaltrapetitajoiaéslarecuperació quel’editorialCal·lígrafhafetdel’adap l’aigua... De la mateixa col·lecciósón els Contes fil per randa /Cuentos de así fuede Rudyard Kipling,adaptats iil·lustrats per lesmateixesautores. En tapa dura iamb una edició molt cuidada ens arriba també 21 contes dels germansGrimm/21cuentosdelosherma nos Grimm (Ing Editorial)onl’alemanya Daniela Drescher ha deixat la seva im premta através d’unes il·lustracionsde tall més clàssic però amb un halo més fantàsticievocadord’històriestancone gudescomladeBlancaneu,HänseliGre tel, El sastre valent, L’ocell d’or o Els tres nans del bosc. La il·lustradora anglesa BeckyCameron,quevadebutarprofessio nalmentel2018–elseuprimerencàrrec va ser dibuixar el famós ós Paddington enunaaventuradeNadalperalafirma editorial anglesa Harper Collins– ha estatl’encarregadad’il·lustrarperal’edi torialBruñoelsmagníficsCuentos cortos parairseadormird’EnidBlyton,unaedició de luxe de gairebé 400 pàginesentapa dura iuna lletra perfecta igranperquè elsnouslectors(78anys)puguinseguir les històries de follets, elfs ifades que la britànica va escriureentre el 1920 iel 1960.Són28contespertraslladarnosa unmónmàgicmoltapropdecasa. No podia faltar en aquesta llista de reedicionselclàssicde La CaputxetaVer mella/CaperucitaRoja(Joventut),revisi tat pel tàndem Beatrix Potter i Helen Oxembury,autora iil·lustradora. A l’octogenàriail·lustradoralihasortituna Caputxeta molt britànica inohapogut resistirse adeixar un final més obert que el fosc que va deixar escrit la seva companyadeviatge. TambéElsmúsicsdeBremen/Losmúsi Elstítolsquehemllegitgeneraciódarrere generacióadquireixenunanova vida gràciesal’originalitatdelesimatges La il·lustració moderna visita els clàssics Al’esquerra il·lustra ció de Dani Torrent per a‘Lesaventures d’Ulisses’. Adalt, il·lustració de Justine Brax per a‘Pinocho’. Al costat d’aquestes línies, il·lustració de Daniela Drescher per a‘21 contes dels germans Grimm’. Abaix, il·lustració de Becky Cameron per a‘Cuentoscortos para irse adormir’. Especial dia del Llibre Panorama de narrativa infantiljuvenil Les imatges respecten els textos, però també els il·luminen,els renoven iels atorguen nous significats tació que Carles Riba va fer el 1920 de l’Ulisses de Homer, Les aventures d’Ulis ses,unasíntesibonicapelsprincipalses cenarisdel’obrahomèrica–Polifem,les sirenes, la tela de Penèlope,Telèmac...– il·lustratspelbarceloníDaniTorrent,bes net del poeta. Il·lustracions acarbonet d’escassoscolorsperòambunagranfor çanarrativa. Per aunpúblicmés infantil, la il·lus tradorabarceloninaMartaAltéshadonat colorividaaunanovaediciódelesFaules d’Isop/FábulasdeEsopo/(BlackieLittle), adaptades per Elli Woollard. Es tracta tambéd’unaedicióondominalaimatge, en tapa dura iamb elsdibuixos dels animalsprotagonistesenrelleu:lallebre ilatortuga,elllop,elgosielseureflexa cosdeBremen(Edebé)il·lustratsperl’ita liàAttilio,querevisitaenunaediciómolt visual en cartoné alguns dels contes clàssicscomElstresporquetsoL’aneguet lleig,ens recorda quenos’ésmai massa petitperobrirunbonclàssic. |


Esplai Turons: 2014\nEl local comença a agafar forma!\nAquest cap de setmana el local de l'esplai va començar a agafar forma! Primer de tot el dissabte, quan el grup de Pikes es van passar el matí pintant sense parar!\nEl diumenge va arribar l'hora de les famílies i exmunis, que van venir de 10h a 13h per seguir pintant les parets del Niu de la Guatlla.\nUs recordem que les següents jornades per a treballar amb el nou local són:\n- Diumenge 23 de Novembre de 10h a 13h. Acabarem de pintar les parets i pintarem el terra del local.\n- Dissabte 6 de Desembre de 10h a 13h. Acabar de pintar/ retocar i començar a traslladar-hi mobles i material.\n(Sabem que el dia 6 de desembre és pont, en el cas que poques famílies poguessiu venir, intentarem canviar el dia!)\nMoltes gràcies a totes i tots per participar-hi!! Us esperem a les següents jornades!!\nHi ha molta feina, però tenim moltíssimes ganes d'instal·lar-nos al local i fer-lo nostre!!!\nPublicat per Esplai Turons a 12:38 Cap comentari:\nDonació a l'InOut\nUn alberg amb dificultats\nL'InOut Hostel és un alberg situat a Collserola. La gran majoria de grups de l'Esplai Turons n'ha fet ús en alguna excursió de trimestre i això és perquè és un lloc que ens agrada, ben situat i en el qual, sempre que hi anem, ens han tractat molt bé.\nS'ha de tenir en compte també un factor molt important: el personal de l'alberg el formen 46 treballadors i treballadores, 45 dels quals tenen algun tipus de discapacitat. Des de l'Esplai Turons donem suport a la tasca d'integració social i laboral que es fa a l'InOut i per aquest motiu hi col·laborem fent us de l'espai.\nActualment, però, i a causa de la crisi, l'alberg es troba amb greus dificultats econòmiques i demana ajuda a través de CrowdFunding (micro finançament) per tal d'encarar el curs actual. Des de l'Esplai Turons farem una donació com a usuaris de l'alberg que creiem en el projecte.\nUs deixem un article de El Periódico on s'explica amb detall el projecte i el problema:\nI també us facilitem l'enllaç a la pàgina de CrowdFunding per si hi voleu participar!\nMolts petons a tots i a totes! Ens veiem al setembre!!!\nPublicat per Esplai Turons a 13:18 Cap comentari:\nPublicat per Esplai Turons a 10:05 4 comentaris:\nCom cada any, el dia de Sant Jordi estarem venent roses durant tot el dia a la Rambla Catalunya número 17 (cantonada amb Gran Via). Els diners que guanyem seran pels campaments i el viatge a Menorca dels Canigós. Us hi esperem a totes i tots!!!\nEl segon trimestre començarà oficialment el proper dissabte 26 d'abril. Que acabeu de passar unes bones vacances!!!\nPublicat per Esplai Turons a 6:02 Cap comentari:\nDia D Localitza't\nAquest dissabte, tots i totes cridarem ben fort: Cap esplai sense local!\nTuronians i turonianes,\nJa s'acosta el dia en què sortirem a fer esplai al carrer i reivindicarem el nostre dret a tenir un local! I que els esplais tinguin el reconeixement que es mereixen!\nRecordeu que per a més informació podeu consultar la pàgina web de Localitza't i també la nota de premsa a la web d'Esplac!\nA més a més, aquesta tarda ens han entrevistat a Ràdio Sants-Montjuïc, on hem pogut parlar del que farem el dissabte 22 de març i també sobre la situació de l'Esplai Turons i el nou local. Podeu escoltar-la aquí.\nEsperem que vingueu tots i totes amb molta energia! Us hi esperem a tots i totes!!\nPublicat per Esplai Turons a 16:09 Cap comentari:\nEsplais i Caus de Sants-Montjuïc presenta... La Teranyina!!\nEstimats turonians i turonianes,\nPer fi ha arribat el moment més esperat de la federació d'Esplais i Caus de Sants-Montjuïc: l'activitat conjunta!!! Aquest any rep el nom de... La Teranyina! Per què? Veniu el proper diumenge 9 de març al parc de l'Espanya Industrial i ho sabreu!\nAprofitant aquesta trobada, l'equip de monitors i monitores de l'Esplai Turons volem compartir amb tots i totes vosaltres una reflexió que hem fet sobre el vincle de l'esplai amb el barri:\nFormar part d’un esplai és formar part d’un barri. Siguem qui siguem, vinguem d’on vinguem, la nostra activitat com a entitat d’educació en el lleure només té sentit si està vinculada a la gent que ens envolta. I el nostre entorn més proper, abans que la nostra ciutat i el nostre país, és el barri on ens trobem cada dissabte.\nPerò formar part d’un barri –i estar-ne orgullós- no serveix només per poder-ho dir. Cal reflexió i compromís. Cal participació. Calen ganes. Cal somiar i treballar cada dia perquè canviar les coses que no ens agraden. I per aconseguir tot això cal, per sobre de tot, que la gent es conegui, que es creïn xarxes, que se surti al carrer per celebrar, per estimar, per reivindicar, per protestar i per mostrar que el barri està viu. La rua de Carnaval, l’activitat d’Esplais i Caus de Sants-Montjuïc (ECSM), la cultura popular i els moviments veïnals són espais on tot això es fa realitat. I nosaltres, des de l’Esplai Turons, tenim la responsabilitat de formar-ne part.\nGràcies a la reflexió, al compromís, a les ganes, als somnis i al treball que ha fet l’Esplai Turons pel barri i amb el barri avui en dia som el que som i tenim el que tenim. Si l’esplai existeix i té un lloc on realitzar la seva activitat és gràcies a que des de sempre hem sortit al carrer, hem conegut els nostres veïns i les nostres veïnes, i HEM PARTICIPAT ACTIVAMENT DEL NOSTRE BARRI.\nMOLTA ENERGIA PER A TOTS I TOTES PER AQUEST DIUMENGE!!!\nPublicat per Esplai Turons a 10:38 Cap comentari:\nL'Esplai Turons amb el Projecte Localitza't: cap esplai sense local!\nUs deixem amb el Manifest del Projecte Localitza't, una iniciativa que movem els monitors i monitores dels esplais de Barcelona i del Vallès que estem federats a Esplac.\nAquest manifest és el definitiu, el que es difondrà durant el dia d'avui i el que es llegirà a la manifestació del proper dissabte 22 de març, quan participarem al Dia D Localitza't.\nUs animem a tots i a totes a fer-ne difusió a les xarxes socials!\nMOLTA FORÇA A TOTS I A TOTES!!!\nPublicat per Esplai Turons a 1:21 Cap comentari:\nAquest proper dissabte 1 de febrer NO hi haurà esplai! Els munis hem decidit celebrar l'entrada al mes de febrer el següent dissabte, dia 8!\nPer si de cas ens trobéssiu molt a faltar, penseu que després de 2 setmanes sense veure'ns segur que prepararem activitats súper guais!!!\nUs tornem a deixar aquí sota l'octaveta de Localitza't, el projecte que des d'Esplac té l'objectiu d'ajudar i donar a conèixer els esplais sense local, com és el nostre cas. En breu en farem una de grossa! Ja us informarem!!!\nPetonets i abraçades :)\nPublicat per Esplai Turons a 7:29 Cap comentari:\nJa som al 2014!!!\nEi turonians i turonianes!\nComencem un nou any amb moltíssimes ganes de superar l'any anterior. Per això, aquest dissabte 11 de gener ens retrobarem a les 10h a l'Associació, com sempre, però hi haurà més d'una sorpresa...!\nEsperem que no us hagi crescut molt la panxa! Segur que heu menjat tots molts torrons, neules, pastissos, tortells, polvorons... Vaja, que segur que vindreu amb molta energia, oi que sí?\nAtenció, famílies! Us deixem aquí a sota l'octaveta/manifest de Localitza't, la plataforma que des d'Esplais Catalans té l'objectiu d'ajudar i donar a conèixer els esplais sense local, com és el nostre cas. Esperem que us ho llegiu amb molt interès!\nPublicat per Esplai Turons a 10:21 Cap comentari:


Amparo Marco revindica davant els empresaris de transport marítim el Corredor Mediterrani i l'estació intermodal - Diari Millars, informació local en valencià.\nAmparo Marco revindica davant els empresaris de transport marítim el Corredor Mediterrani i l’estació intermodal\nL’alcaldessa ha participat en una trobada amb el Propeller Club Castellón, una associació composta per professionals de l’àmbit portuari, logístic i de comerç exterior.\nL’alcaldessa de Castelló, Amparo Marco, ha reivindicat la importància d’executar les dues infraestructures que han de servir per a impulsar l’activitat de PortCastelló, com són el Corredor Mediterrani o l’estació intermodal, en el marc de la trobada que ha mantingut amb el Propeller Club Castellón, una associació formada per 38 socis les activitats professionals dels quals estan relacionades amb l’activitat del Port de Castelló, la logística i el comerç exterior. En la reunió, també ha participat el president del Propeller, Carlos Vicedo, i Francisco Toledo com president de l’Autoritat Portuària.\nMarco ha explicat que “el port de Castelló és un gran actiu de l’economia local i provincial. Cal potenciar el seu desenvolupament des de totes les institucions perquè si creix el transport marítim serà perquè creix l’economia de Castelló i açò serà bé para tota la ciutat”.\nL’alcaldessa ha manifestat que l’Ajuntament de Castelló té clara la importància del port i per açò està reivindicant de forma contínua les dues infraestructures que han de servir per a impulsar l’activitat portuària. “La primera és el Corredor Mediterrani, ja que és necessari l’accés sud, que permetrà a les empreses de Castelló exportar de manera més ràpida, amb menys costos i de forma més eficient. I la segona infraestructura essencial per al nostre futur és l’estació intermodal. L’ajuntament defensa la seua ubicació en el nostre terme i ho fa amb criteris tècnics i d’eficàcia econòmica”.\nEn aquest sentit, la primera edil ha recordat que tant l’Estratègia Logística del Port de 2009, com el Pla Estratègic del Port 2013-2017 i els fòrums de debat per a la redacció del nou Pla General d’Ordenació Urbana, coincideixen a contemplar la creació d’una estació de mercaderies que servisca de node intermodal amb el port de Castelló i les comunicacions terrestres, ferroviàries, portuàries i aeroportuàries, i que complemente l’oferta de sòl industrial que es concentra en aquesta zona.\nFinalment, Marco ha conclòs afirmant que “l’Ajuntament de Castelló defensa i defensarà el millor per al port, perquè açò serà el millor per a Castelló”.\nPost més nousEl servei “Morella Informa” arriba a gairebé 600 usuaris quan compleix sis mesos\nPost més vellsLa Cambra Agrària de Benicarló millora l’accessibilitat de la zona exterior


L'OMIC recupera quasi 9.000 euros en reclamacions a companyies de transport de viatgers a causa de la Covid-19 - Alcoi23\nL’OMIC (Oficina Municipal d’Informació a la persona Consumidora d’Alcoi) ha tramitat entre 2020 i 2021 un total de 53 reclamacions en el sector Transports (inclou transport aeri, terrestre, marítim i agències de transport), per cancel·lació de contractes de transport a causa de la covid-19 o de les restriccions establides per l’estat d’alarma. En total s’ha aconseguit a través de les reclamacions al sector Transports recuperar 8.900 euros de les persones consumidores.\nD’aquestes 53 reclamacions cal ressaltar que 33 han sigut per a companyies de vol, havent-se resolt 19 reclamacions de manera favorable, 5 desfavorable, 2 estan en tramitació, 6 no han sigut contestades encara i 1 ha sigut desestimada. En creuers (viatges combinats) hi ha hagut 6 reclamacions, de les quals 2 s’han resolt favorablement, 2 desfavorablement i 2 encara estan en tramitació i finalment l’única reclamació amb tren s’ha resolt favorablement. La resta han sigut per a uns altres com a plataformes i agències de viatges per cancel·lacions tant de vols com de viatges combinats.\n“Els viatges no són els únics contractes que s’han cancel·lat per coronavirus. Moltes persones s’han vist obligats a anul·lar i cancel·lar molts altres serveis com a esdeveniments culturals o espectacles, activitats de tota mena, celebracions familiars, encàrrecs, etc., o no els prestaran uns serveis que ja havien pagat. Les persones consumidores tenen dret a recuperar els seus diners, perquè aqueixes cancel·lacions no han de ser a la seua costa. Totes les persones han de saber que l’OMIC està també per a ajudar-los amb les seues reclamacions”, ha explicat la regidora d’informació i defensa de la ciutadania, Teresa Sanjuán.\nCal destacar que quan s’ha complit alguna cosa més un any de la declaració de primer estat d’alarma, encara són molts els consumidors que no han obtingut el reembossament dels viatges cancel·lats en diferents moments, a conseqüència de la pandèmia. En bastants casos han rebut un bo que no han pogut utilitzar o bé han iniciat alguna reclamació, sense èxit.\nLes mesures excepcionals adoptades en el seu moment pel Govern per a afrontar els efectes de la crisi provocada pel coronavirus permetien que les agències de viatges, en comptes de reembossar els diners pagats, pogueren entregar als usuaris un bo d’un any per l’import equivalent al viatge combinat contractat, en els casos en què els diferents proveïdors de serveis no hagueren retornat l’import a les agències. No obstant això, obligar els afectats a acceptar aquests bons en lloc del reembossament contravé la normativa europea, per la qual cosa el juny de 2020 el Govern va modificar les mesures adoptades establint, entre altres coses, la voluntarietat dels bons en viatges combinats, com en el cas dels bons per als vols.\nEn el cas que les persones hagen sigut afectades per cancel·lació dels seus vols a causa de l’expansió del coronavirus, segons el Reglament pertinent tindran dret a:\n• Reembossament o transport alternatiu: la cancel·lació del vol sempre comporta el dret a reembossament o al transport alternatiu, podent triar les persones afectades alternativament:\n◦ Reembossament en 7 dies del cost íntegre del bitllet, corresponent a la part del viatge no efectuada, o a la part del viatge efectuada si el vol ja no té raó de ser. Quan siga procedent, a més, un vol de tornada al primer punt de partida com més de pressa millor. El reembossament podrà efectuar-se en metàl·lic, per transferència bancària electrònica, transferència bancària, xec o, previ acord signat per la persona viatgera, bons de viatge o altres serveis\n◦ Conducció fins al destí final en condicions de transport comparables com més de pressa millor\n◦ Conducció fins al destí final en condicions de transport comparables, en una data posterior que convinga a la persona viatgera, en funció dels seients disponibles\n• Informació: consistent en el lliurament per part de la companyia aèria d’un imprés en el qual s’indiquen les normes en matèria de compensació i assistència\n• Atenció: en funció del temps que siga necessari esperar, hi haurà dret al transport alternatiu oferit per la companyia aèria, a oferir gratuïtament a les persones viatgeres afectades menjar i refrescos suficients, així com a facilitar dues trucades telefòniques, télexs o missatges de fax o correus electrònics.\nEn el cas que la companyia aèria no complisca amb les seues obligacions i la persona viatgera estima que no s’han respectat els seus drets, han de reclamar a aquesta. En cas de no rebre resposta o la mateixa siga insatisfactòria, es podrà presentar la reclamació davant l’Agència Espanyola de Seguretat Aèria (AESA).\nCal tindre en compte que, en tractar-se l’expansió del coronavirus d’una circumstància de força major aliena a la companyia aèria que cancel·la el vol, no hi haurà dret a cap compensació (indemnització).\nSi l’aerolínia no ha cancel·lat el vol a un dels països o zones a les quals el Ministeri de Sanitat aconsella no viatjar, el Ministeri de Consum recomana a les persones usuàries que consulten els termes i condicions del contracte a la companyia o agència amb la qual hagen formalitzat el seu contracte de transport, i que verifiquen si s’estableix la possibilitat de cancel·lar el viatge per motiu d’emergència sanitària, o si la companyia aèria ofereix l’alternativa d’ajornar o cancel·lar el viatge a tals zones.\nEn el cas que es dispose d’una assegurança de viatge, es pot consultar l’oportuna pòlissa de cara a la cancel·lació del vol, encara que aquestes solen excloure de les seues cobertures les pandèmies o zones catastròfiques.\nEn el cas que no es complisquen les circumstàncies anteriors, i la persona usuària cancel·le el seu viatge, la companyia aèria no quedarà obligada a donar compliment tal com s’estableix en el Reglament.\nCal assenyalar que el Ministeri de Consum ha llançat una web (https://www.consumidorescovid19.gob.es/) per a orientar a les persones consumidores que hagen vist vulnerats els seus drets durant l’estat d’alarma. En aquesta web, a la qual es pot accedir mitjançant qualsevol dispositiu digital amb navegador d’Internet, s’atenen consultes relacionades amb viatges (vols, viatges combinats, tren, vaixell, autobús i allotjament), espectacles (festivals o concerts i un altre tipus d’espectacles), serveis (gimnasos, acadèmies, residències d’estudiants i altres serveis), entre altres qüestions.\nAnteriorEl PP d’Alcoi reclama més anestesistes per a reactivar l’activitat quirúrgica de l’hospital\nSiguienteUTILIDAD COVID-19 | Sanidad pone a disposición de la ciudadanía información sobre la cita para la vacunación por grupos de edad


La nova Unitat Assistencial Polivalent de l’Hospital de Sant Andreu ja funciona a ple rendiment - Sant Andreu Salut\nLa nova Unitat Assistencial Polivalent de l’Hospital de Sant Andreu ja funciona a ple rendiment\nNotícies21 d'octubre de 2019\nLa nova Unitat Assistencial Polivalent de l’Hospital de Sant Andreu de Manresa, situada a la planta 2 del centre, ja funciona a ple rendiment. Les obres van finalitzar a finals del mes de setembre i l’espai ja és ple d’activitat.\nLa unitat polivalent és ara més moderna i confortable, capaç d’atendre pacients amb perfils diferents, com ara joves que necessitin cures pal·liatives, pacients subaguts o persones que requereixin cures complexes. La posada en marxa de la unitat, doncs, permet personalitzar l’atenció i adaptar-se a les necessitats específiques de cada usuari. Tot això, en el marc de l’aposta que fa Sant Andreu Salut per ser l’hospital d’atenció intermèdia referent del territori, donant atenció cada vegada a més persones i de més alta complexitat.\nEl servei que s’ofereix en aquest espai multidisciplinar està adreçat a persones que pateixen una malaltia crònica i/o necessiten una atenció més especialitzada. S’hi ofereix una atenció general, de cura i manteniment de la persona des d’un punt de vista integral, donant suport al pacient i a la seva família. L’objectiu del servei és l’estabilització de les patologies i l’orientació de recursos a l’alta.\nLes obres de remodelació, una actuació que ha costat mig milió d’euros i ha estat assumida íntegrament per la Fundació Sant Andreu Salut, han permès renovar completament la unitat i guanyar dues habitacions individuals. En total, la unitat té 18 llits, repartits en vuit habitacions dobles i les dues noves habitacions individuals.\nConcretament, les obres han consistit en la renovació dels espais comuns, dels banys, del sistema de climatització i dels sistemes d’avís. S’han instal·lat també noves portes tallafocs més amples, s’han construit nous espais d’infermeria i s’ha provist de material anticops tota la unitat. A tot això, se li ha de sumar la renovació completa del terra, dels treballs de pintura i de la renovació d’una part de la teulada. L’actuació s’ha completat amb l’adquisició de mobiliari, un nou taulell de control d’in- fermeria, una cuina-office i un nou espai per emmagatzemar material mèdic i de farmàcia.


El flanc eivissenc de les eleccions a Balears - El Temps\nEl flanc eivissenc de les eleccions a Balears\nUna part del progressisme polític eivissenc està preocupat per la dispersió de les candidatures d'aquest àmbit i reclama la unió en una coalició de tots els partits a l'esquerra del PSOE.\nDilluns passat hi hagué una reunió a Eivissa dels partits a l’esquerra del PSOE. Es tractava de parlar de la proposta plantejada de forjar una coalició per concórrer tots junts a les eleccions autonòmiques i al Consell Insular del mes de maig pròxim. No hi hagué acord. No és la primera vegada. “Tot segueix igual i el temps s’està acabant”, diu una font coneixedora de les negociacions que es porten a terme a l’illa per assolir l’objectiu.\nL’assemblea de Guanyem Eivissa –formació de caràcter esquerrà i nacionalista- aprovà el passat mes de novembre proposar a la resta de partits a l’esquerra del PSOE una coalició per anar tots junts a les eleccions autonòmiques al Parlament per Eivissa i, també, al Consell Insular. A tal efecte representants d’aquesta formació es reuniren amb els d’Esquerra Unida d’Eivissa i Formentera, Podem Eivissa, Esquerra Republicana d’Eivissa, Gent per Eivissa, Reinicia Sant Antoni i altres independents. L’assemblea de la formació eivissenca demanà “generositat a totes les formacions perquè aquest objectiu sigui viable” i apostà per “ deixar de banda personalismes i exigències per poder arribar a una entesa entre totes les sensibilitats” de l’esquerra del PSOE a l’illa. La coalició, segons digué Guanyem en un comunicat, tindrà de “base programática” la reivindicació del “taranna social, feminista, igualitaria i enfocat a la defensa del territori i el patrimoni, al dret al treball digne, a la justicia social, i la defensa de la cultura i la llengua pròpies de la nostra illa”.\nDes d’aleshores ençà s’han celebrat un grapat de reunions formals i informals però totes han acabat igual: sense acord. Segons les fonts consultades, del progressisme polític eivissenc, “els de Podem no volen l’acord de cap de les maneres, donen per fet que perdran un diputat (ara en tenen tres) però están segurs que en conservaran dos, i l’únic que els interessa és això, encara que sigui a costa de la derrota del conjunt de l’esquerra a l’illa”.\nEl temor d’aquest sector progressista a perdre les eleccions es fonamenta en el bon coneixement de la història política eivissenca. Ha passat en més d’una ocasió que pel fet de ser una circumscripció tan petita i tan fortament abstencionista com és Eivissa la fragmentació del vot esquerrà ha suposat perdre davant la dreta. O dit d’una altra manera: si l’esquerra del PSOE assoleix una sola candidatura, les probabilitats de perdre es redueixen molt.\nFruit d’aquesta convicció ja el 1999 tota l’esquerra de l’illa, inclòs el PSOE, acordà la creació del Pacte Progressista, que fou essencial per a la creació del primer Pacte de Progrés (1999-2003) tant al Consell Insular com al Parlament i, per tant, per a la investidura de Francesc Antich com a president del Govern progressista. El 2007 el PSOE no participà a la coalició que feren tots els partits locals a la seva esquerra, i aquesta unió va resultar decisiva per derrotar el PP tant a Eivissa com al conjunt de Balears, ja que feu possible el segon Pacte de Progrés (2007-2011), també liderat per Francesc Antich.\nPel contrari, la majoria de les vegades que l’esquerra s'ha presentat molt dividida, com el 2003 i 2011, la dreta ha guanyat còmodament. A l’illa i a vegades també, per mor de la victòria eivissenca, al conjunt de Balears. És cert, però, que el 2015, a pesar de la manca d’unitat dels partits d’esquerra, els progressistes es feren amb el control del Consell i enviaren dos diputat més que la dreta al Parlament balear. “Però no ens hauríem de deixar emmirallar per allò que passà fa quatre anys, allò fou un moment molt concret, una circumstància aïllada dins de l’evolució política insular”, diu la font consultada, que tem que si enguany no hi ha acord entre les formacions a l’esquerra del PSOE “podríem donar moltes facilitats a la dreta”.\nEl comportament electoral eivissenc és peculiar. Es tracta d’una societat fortament abstencionista en una circumscripció molt petita: el 2015, per exemple, participà un poc menys del 50% del cens que suposà una mica més de 43.000 votants. Per tant, les xifres de vot que es manegen són molt baixes. L’última vegada, els comicis al Parlament es varen resoldre amb el PP recollint 14.002 sufragis, un 33% del total, gràcies als quals envià a la Cambra balear 5 diputats; el PSOE, amb 10.078, un 23,5%, va recollir 4 escons; i Podem, amb 7.397, 17,3%, es quedà amb 3 representants. El PI, amb 2.452 vots, un 5,7%, no va tenir representació, com tampoc l’assoliren Gent per Eivissa, que recollí 1.645 sufragi, un 3,8%, i Guanyem, amb 1.367, un 3,2%. Per enguany l’expectativa més raonable fa pensar –a l’espera d’enquestes d’intenció de vot- que Vox i el PI sumin una quantitat de suports –obtinguin o no escons- suficientment alta com perquè que sacsegi la resta de la distribució del vot. I una conseqüència d’aquesta sacsejada general podria ser ben bé –raonen les fonts consultades- que els partits d’esquerra perdessin representació que guanyaria la dreta. Una probabilitat que disminuiria moltíssim si es fes la coalició a l’esquerra del PSOE.\nPerò, de moment, no hi ha acord.\nUnió de lesquerra del PSOE


Benicarló busca alumnes per formar-se en Producció Agroecològica\nRoca assenyala que "crec totalment en el futur del producte ecològic. A Europa cada vegada es produeix més. Tenim una escola meravellosa i la formació és molt completa\nEs pot sortir d'aquest grau amb una capacitació més que suficente per poder dedicar-te a aquest tipus de producció, venent el teu producte tant a particulars com a establiments especialitzats. Jo crec molt en el producte ecològic "\nDesprés d'un any passat amb el curs ple d'alumnes, aquest any el grau mitjà de producció Agroecològica està trobant dificultats per poder seguir amb la formació d'alumnes especialitzats en Benicarló. Segons afirma el regidor d'Agricultura, Domingo Roca, si s'aconseguissin 10 alumnes el curs podria oferir-se en condicions, de manera que caldrien la inscripció de 5 o 6 alumnes més que volguessin trobar en aquest àmbit formatiu un via per poder posteriorment canalitzar la seva vida professional i personal. A la localitat hi ha ja un grau bastant acceptable de cultura ecològica gràcies a la qual s'han desenvolupat horts urbans ecològics en dues zones que, a més, han propiciat la formació complementària d'alumnes d'altres tallers. Aquests espais, tant l'Hort de les flors com el Jardí de la Mar-, formen part del recorregut ecològic d'un tipus d'agricultura que cada vegada adquireix més presència a Benicarló.\nAixí i tot, com incideix Roca, aquest any no s'ha obtingut la resposta que s'esperava pel que fa a inscripcions. Segons l'edil és possible que entre la joventut falti "motivació", encara que és possible que també algun tipus d'ajudes que reforcin un projecte psoterior d'emprenedoria. Roca assenyala que "crec totalment en el futur del producte ecològic. A Europa cada vegada es produeix més. Tenim una escola meravellosa i la formació és molt completa. Es pot sortir d'aquest grau amb una capacitació més que suficente per poder dedicar-te a aquest tipus de producció, venent el teu producte tant a particulars ocmo a establecimetnos especialiados. jo crec molt en el producte ecològic ".\nDe moment, s'està realitzant difusió per xarxes socials del grau de producció Agroecològica perquè arribi a més gent que pugui interessar-se per la completa formació que s'ofereix en el CIPFP Benicarló.


«Una xarxa de districte és un ésser viu» | Fulls d'Enginyeria\n«Una xarxa de districte és un ésser viu»\nOriol Gavaldà, enginyer i gerent d'Aiguasol (Sistemes Avançats d'Energia Solar Tèrmica SCCL)\nEn què ha consistit la vostra participació en el projecte de la illa energètica d'Olot?\nEn Manel Serrat de SIGMA va fer el predisseny, la idea conceptual global de la instal·lació i nosaltres «aterrem» la idea genèrica de fer la xarxa amb la biomassa i geotèrmia, sota els criteris de la propietat de la concessió, la UTE Gas Natural-Wattia. Fem el projecte executiu de detall i els càlculs per optimitzar tota la inèrcia i l'acumulació de la biomassa. La idea bàsica és optimitzar el sistema d'acord entre el repartiment de potència de generació i acumulació d'inèrcia. A més, hem fet el disseny global de la sala de les energies, de tota la xarxa del district heating and cooling i de les subestacions de transferència. Conjuntament amb Wattia Innova establim els criteris de control i Wattia acaba de dissenyar el detall del control. Per tant, ens hem encarregat de tota la part enginyeril, infraestructural de la instal·lació. Pel disseny de la sala de les energies ens hem fet acompanyar de B0 Arquitectes. Estem fent la direcció d'obra del projecte.\nAprofundim una mica en els càlculs que heu dut a terme a la xarxa\nA Aiguasol som especialistes en simulacions tèrmiques de sistemes i d'edificis, disposem d'eines molt avançades pel que fa a modelització tèrmica. Enlloc de fer els càlculs de forma estacionària muntem models de simulació dinàmica de sistemes per mirar com es comporten els sistemes de manera horària. Això ens ajuda a decidir quin és el nivell òptim dels aïllaments, de la inèrcia dels sistemes, de la potència de generació, quines són les millors estratègies de regulació per integrar un sistema amb un altre, etc. Una xarxa de districte és un ésser viu perquè cada usuari té uns comportaments diferents. A nivell hidràulic el que s'ha de fer és optimitzar el seu comportament per a que en cada moment la xarxa doni allò que hagi donar.\nQuins han estat els principals reptes que heu hagut de superar?\nEns hem trobat diversos obstacles. Per un costat, l'obstacle tècnic pur del projecte en sí, consistent en fer realitat el mix energètic utilitzant biomassa, geotèrmia i fotovoltaica. A més, un dels principals reptes, per inèdit, ha estat fer una xarxa en un espai públic existent. Normalment, les xarxes de districte s'acostumen a plantejar en desenvolupaments urbanístics relativament nous, com les implementades darrerament en països del nord i de l'est d'Europa. El barri ja comença amb la xarxa de districte. Fas una sala d'energies ad hoc.\nEn el cas d'Olot el repte tecnològic ha estat fer una sala d'energies en un edifici existent. Ens ha comportat moltíssims problemes, de tipologia estructural de l'edifici, d'intentar encabir tots els equipaments tècnics en un espai determinat. Per exemple, hem hagut de col·locar 2 acumuladors de 8.000 litres en plantes d’un edifici existent.\nTambé ens vàrem trobar amb certs dubtes per part dels bombers, lògicament veien complicat que un espai d'un cert risc estigués en el ben mig d'Olot. Hem arribat a un acord i hem extremat les mesures de seguretat de la sala d'energies, cosa que ha millorar el projecte.\nQuin ha estat l'objectiu genèric del disseny de la xarxa envers l'eficiència energètica?\nL'objectiu és minimitzar les pèrdues tèrmiques, que el consum de les bombes siguin les mínimes possibles i que el funcionament d'aquest sistema, quan no hi ha gaire demanda, es rebaixi al mínim. En aquest sentit, les estratègies hidràuliques i de control són les que hem aconseguit optimitzar amb les nostres eines de modelització i de simulació dinàmica.\nDe quina manera heu intentat garantir la màxima eficiència energètica de la xarxa de distribució?\nLes pèrdues tèrmiques són totalment assumibles i, de fet, totes les xarxes de districte en tenen. Hem estimat que les pèrdues seran d'entre un 5 i 8% en calor i un 1 i un 4% en fred. La canonada enterrada d'Olot té uns aïllaments molt bons, d'uns 5 cm de gruix per cada costat. L'avantatge del district heating and cooling és que les canonades estan instal·lades 1 metre per sota del terreny, i el terreny té una temperatura molt més estable durant tot l'any. Oscil·la entre els 12 i els 20 ºC. En canvi, si la canonada estigués en l'exterior es perd molta més eficiència perquè la temperatura pot variar entre -5ºC, 0ºC o 20ºC a l’estiu.\nEstem parlant d'una xarxa amb capacitat de millora?\nHi ha un condicionant que volem intentar canviar amb l'Ajuntament d'Olot a mig termini. Tenim un mercat recent que té uns perfils de demanda, amb climatitzadores i terra radiant, que ens permet optimitzar molt la temperatura d'impulsió. Però, per altra banda, tenim uns edificis molt vells amb radiadors antics de fossa que ens obliguen a treballar a temperatures molt altes. Per tant, els primers anys de funcionament de la xarxa no seran tot l'òptim que podrien ser. Ens agradaria anar entrant en la gestió interna dels edificis per poder-los optimitzar i millorar encara més la xarxa. Com més optimitzin els edificis més potència disponible quedarà. Si aconseguim millorar els elements terminals dels edificis encara li sobrarà energia a la xarxa per si més endavant es vol connectar algun edifici més.\nQuina funció hauran de desenvolupar les plaques fotovoltaiques?\nPer moure l'aigua d'anada i tornada hi ha una potència de bombeig important i per portar la biomassa fins a la caldera es necessita un sistema que implica uns consums paràsits elèctrics prou importants. A més, les bombes de calor geotèrmiques consumeixen electricitat. La idea de la fotovoltaica és subministrar una bona part, entre un 40 i un 50%, d'aquesta energia necessària de la sala d'energies en un model d'autoconsum. Dins d’aquest percentatge, cobrim el 100% de les bombes de calor geotèrmiques i una part de la resta de bombejos i cargols de biomassa.\nL'estació meteorològica té un protagonisme cabdal per la gestió integral de la xarxa?\nL'estació meteorològica està vinculada a les plaques i ens donarà uns indicadors per poder preveure com es comportarà la meteorologia del dia següent. La comprensió del temps ens permetrà gestionar millor la sala de les energies i no treballar sempre amb una única temperatura de consigna. Al contrari, volem que sigui dinàmica i que entengui com es comportarà aquesta meteorologia i, segons la previsió, l'operem d'una manera o una altre.\nQuan no hi ha demandes previstes pel dia següent es mantenen les temperatures de la sala de les energies més baixes, es tenen moltes menys pèrdues i es crema menys biomassa.\nA més, la xarxa es pot adaptar a les demandes dels usuaris, que no veuran perjudicades les seves condicions de confort.\nEn quin nivell d'automatització podríem situar la xarxa?\nLa xarxa està força automatitzada, malgrat que en una primera fase de funcionament requerirà un servei de manteniment constant. El que tenim molt clar és que els primers 3 anys hi haurà d’haver una cura extrema en el funcionament i un manteniment molt dedicat, però és totalment normal. Una xarxa tan complexa tècnicament, amb la gran feina d'automatització que ha fet Wattia Innova, necessita un temps per assentar-se.\nEsteu satisfets amb el resultat final de la instal·lació?\nSí, perquè és un projecte molt singular. Hi ha una gran oportunitat atès que en certes zones amb boscos propers es poden convertir els centres de les ciutats en centres autosuficients. Una de les gràcies del projecte és la vinculació kilòmetre 0 entre l'abastiment de combustible i la crema d'aquest combustible. Hi ha un gran mercat, però també hi ha una gran complexitat que és entrar als centres històrics urbans, no bloquejar la mobilitat un llarg període de temps, utilitzar edificis existents. Ens hem anat trobant molts problemes, els hem superat tots i el projecte ens ajudarà moltíssim.\nAquesta xarxa té la potencialitat de convertir-se en una referència que es podria replicar en altres zones?\nL'existència de xarxes de calor com la d'Olot pot donar una empenta a que es pugui replicar a qualsevol lloc. És veritat que a Catalunya ja existeixen unes 84 xarxes de calor, però la majoria són molt més petites, simples i estàndards. Esperem que la xarxa d'Olot pugui ensenyar moltes coses a la gent, des de la interacció de tres tecnologies diferents, el fet que es pot implementar en entorns urbans, molt automatitzada, etc.\nxarxa de districte


Dos càrrecs de Menors descarreguen responsabilitats en els tècnics durant la comissió política per l'escàndol dels abusos\nSeu de l'IMAS Consell de Mallorca\nPalmaEl president de l'Institut Mallorquí d'Afers Socials (IMAS) durant la legislatura 2007-2011, Jaume Garau, ha declarat aquest dijous durant la comissió política per l'escàndol de l'explotació sexual de menors tutelats que no va saber de cap d'aquests casos durant el seu mandat. "Si existien, nosaltres no ho sabíem. Honestament, diria que durant quatre anys no me'n vaig trobar cap", ha afirmat.\nNo només ha negat que hagués tingut constància de cap situació d'explotació sexual, sinó que ha mantingut que d'això "no se'n xerrava enlloc". "El tema era un fenomen que existia a altres països, i no d'una manera tan potent com ara a Espanya i Europa. Per tant, no havia pensat d'anar a cercar casos d'explotació sexual", ha defensat Garau. No obstant això, "els educadors dels centres socials, de les escoles, dels centres de salut i dels departaments de Menors estaven activats", ha afegit.\nAra bé, cal recordar que entre el 2008 i el 2020 l'Oficina Balear de la Infància i Adolescència va obrir 45 expedients sobre menors que haurien estat explotades sexualment mentre estaven sota la tutela de les administracions o sota la tutela dels seus pares. El primer expedient que el Defensor del Menor de les Illes Balears va obrir per aquest motiu va ser el 2008, segons va declarar el Defensor del Menor, Serafin Carballo, arran de l'escàndol de les 15 al·lotes i un al·lot que van ser víctimes d'explotació sexual sota la tutela de l'IMAS a principi del 2020.\nArran d'això –i gràcies a la pressió de l'oposició i, en part, de Podem i MÉS – ,el Consell de Mallorca va acordar engegar una comissió d'experts per avaluar els fets i una comissió política per depurar responsabilitats. Aquesta darrera es va constituir el 13 de gener i ara que han acabat les compareixences dels tècnics han començat les dels polítics.\nAquest dijous ha estat el torn de Jaume Garau i de tres càrrecs més de l'IMAS: la vicepresidenta de la institució entre el 2007 i el 2010, Josefina Ramis; el director executiu de Protecció al Menor i Atenció a la Família també entre el 2007 i el 2010, Gregori Estarellas; i el director executiu que va prendre el relleu d'aquest darrer el 2010 fins a final de la legislatura, Antonio Muñoz. Tots tres han descarregat responsabilitats en els tècnics de l'IMAS amb l'argument que ells no rebien informació concreta dels expedients dels menors.\nPer part seva, Josefina Ramis ha explicat que "els tècnics posaven les denúncies" en cas que els menors fossin víctimes de qualsevol delicte. Posar en coneixement dels cossos policials i la Fiscalia aquests casos "era una decisió totalment tècnica, els polítics no hi entraven per res", ha indicat Ramis. "Jo crec que com a responsables polítics no hem de ser coneixedors de casos d'infants amb expedients oberts, però sí que hem de fer generalitats i posar recursos per resoldre les mancances que pugui haver-hi en la detecció o intervenció", ha apuntat. En definitiva, per l'exvicepresidenta no és una tasca política "anar a mirar un expedient i saber si ha acabat a la Fiscalia".\nNo obstant això, preguntada pel representant de Ciutadans a la comissió, Osvaldo Cifre, sobre quin és "el darrer responsable dels casos d'explotació sexual infantil", Ramis ha admès que són "els polítics". "L'obligació dels polítics és escoltar els tècnics, que són els que millor detecten com millorar els protocols", ha matisat.\nEls protocols com a detonant\nSi bé qui va ser vicepresidenta de l'IMAS considera que precisament els protocols –com el que es va posar en marxa el 2018 – "han fet aflorar una sèrie de casos", descarta que "qualsevol d'aquests invalidi la feina de detecció que podien fer els tècnics abans". Quant al problema de les fugides de menors, Ramis ha assenyalat que "qui conegui una miqueta els centres de protecció sap que és un fenomen molt habitual" i que "indica que al jove li passa alguna cosa".\nEn la mateixa línia que Ramis, l'exdirector executiu de Protecció al Menor i Atenció a la Família Gregori Estarellas ha exposat que no li arribaven els expedients dels menors. "El director de Menors no es mira els expedients dels menors", ha declarat. El que sí que rebia eren "problemàtiques" concretes, com la de l'únic cas d'explotació sexual d'un menor tutelat que recorda, el qual van haver d'enviar a la Península.\nAntonio Muñoz, que va prendre el relleu d'Estarellas al capdavant de Menors, ha estat més categòric: "No crec ni que posàs com a tipus de maltractament infantil l'abús sexual". Durant la compareixença, ha insistit en el fet que aleshores no es tenia la mateixa "mirada" que hi ha ara per catalogar els casos d'explotació sexual infantil com a tal. "Ara hi ha una capacitat de detectar aquestes situacions. En l'àmbit social han canviat moltes coses des del 2010", ha subratllat. Per ell, aleshores "hi havia casos, però no tants com ara"; tanmateix, no ho ha pogut precisar.\nEls alts càrrecs recorden un cas d'explotació sexual\nA banda d'això, gairebé tots han coincidit en les seves declaracions. Els tres han mantingut que un 80% dels abusos sexuals a menors dels quals tenien constància tenien lloc dins l'àmbit familiar, però que els casos d'explotació sexual eren residuals. De tota la legislatura només en recorden un, en què la persona va ser víctima d'una xarxa d'explotació sexual i que, perquè es recuperàs, se la va enviar a la Península.\nTambé han destacat l'esforç que van fer per dotar de més pressupost l'IMAS, que va passar de 12 milions a l'inici del mandat a 25 al final. Una mostra d'això, i a la qual tots tres també han fet referència, és que el preu de les places dels centres de menors propis van passar de 70 euros a 110, fet que va millorar la qualitat de l'atenció.\nexplotació sexual infantil explotació sexual de menors Escàndol IMAS Institut Mallorquí d'Afers Socials Jaume Garau


L'enquesta serveix per millorar el desenvolupament online de les ONG.\n'Tech for Good' és l'organització mundial que promou aquesta enquesta.\nLa 'NGO Global Technology' 2019 estarà disponible fins el 31 de maig.\nJa ha sortit a disposició de les ONG, la quarta edició de l'Enquesta Mundial de Tecnologia per a les ONG 2019, ‘NGO Global Technology’. L’objectiu d’aquest informe, publicat en anglès, francès, portuguès i espanyol, és comprendre com les organitzacions sense ànim de lucre utilitzen els avenços tecnològics d'Internet amb l'objectiu d'ajudar-les a millorar el seu desenvolupament online.\nEntre d’altres aspectes, aquesta recerca permetrà descobrir de quina manera les organitzacions del territori espanyol utilitzen les noves tecnologies i les xarxes socials. Els resultats es compararan amb els dels altres països per treure’n conclusions i, a partir d’aquí, es faran recomanacions perquè les ONG sàpiguen aprofitar millor les eines de comunicació i de recaptació de fons que hi ha a l’abast d’Internet.\nL'enquesta està promoguda per l'organització sense ànim de lucre 'Tech for Good' i patrocinada per 'Public Interest Registry'. iWith.org és el 'partner' del projecte a Espanya. ‘Tech For Good' té al voltant de 100.000 visites al mes i més d'un milió de persones seguidores a les xarxes socials. Actualment, és una de les plataformes més grans de recaptació de fons online.\nPer altra banda, ‘Public Interest Registry’ és una organització sense ànim de lucre creada per la 'Internet Society' (ISOC) el 2003 amb la finalitat d’administrar el domini .org. El 2015, l'organització va llançar els dominis .ngo i .ong per brindar un millor servei a la comunitat mundial de les ONG.\nEls resultats de la quarta edició d'aquest informe global de tecnologia es publicaran el 16 de setembre de 2019. Per realitzar la investigació 'Tech For Good' ha triat ‘partners’ significatius a 22 països entre els quals destaquen: ICT4D Conference, Foundation Center (Estats Units), iWith.org (Espanya), NGO BOX (Índia), WEB ASSOC.org (França), TechTrust (Regne Unit) o Digital Charity Lab (Irlanda).\nL'enquesta és 100% anònima i no inclou cap pregunta que pugui revelar informació personal i d'identificació. Des d’aquí es pot participar a l'enquesta per a la NGO Global Technology 2019. Hi ha temps fins el 31 de maig.\naccessibilitat i tecnologia, Enquesta, xarxes socials i internet, noves tecnologies, ong, cooperació al desenvolupament


La distribució per dret t'és més jove\nEl maquillatge està dissenyat per emfatitzar la bellesa natural de la cara, per no atreure l'atenció negativa al seu entorn, i només una reacció d'aquest tipus causarà generosament untat persona maquillatge, no importa el atractiu que pugui ser. No abusi d'aquesta cosmètics:\nDelineador d'ulls: ull negre negreta afegir immediatament que visualment uns anys i destruir per complet l'efecte de la resta del maquillatge.\nTinta: pestanyes massa pintades no són naturals, no importa el bo que el rímel. Especialment aquest tipus de pestanyes aspecte horrible en combinació amb delineador d'ulls blau oliosa o ombra d'ulls.\nbase tonal: marc tonal connotació s'ha d'ajustar al to de pell natural. La missió bases - per protegir la pell, suavitzar els cops i ocultar els defectes de menor importància. La paraula màgica - barreja. Només la barreja de diferents bases li permet obtenir el to de la pell perfecta.\nPols: tot el que es pot escriure sobre d'aquest pols - no excedeixi, en cas contrari la persona seria makiyazhpohozhim una màscara. Ah, i no t'oblidis d'hidratar la pell, en cas contrari la pols posarà èmfasi en totes les arrugues fines.\nEl maquillatge i color de cabell color de cabell ha d'estar en harmonia amb el to de la pell. Si tens els cabells fosc i vols una mica de gust fins bronzejat natural, tracti de no desviar-se dels tons naturals imparells. noies rosses han de romandre en colors clars. Amb l'edat, la pell i el cabell es torna més lleuger. I una cosa més - si vostè decideix tenyir-se els cabells, si us plau doni suport al color seleccionat i pintar arrels regularment tornat a créixer.\tEls llavis de maquillatge adequats principals per contornejar el to no és massa diferent del color del llapis de llavis, i haurien romàs desapercebut. Llavi maquillatge ha de començar amb el llapis de llavis llaç orientació. Això no només posa l'accent en la forma dels llavis, sinó que també ajuda a prevenir la propagació de la barra de llavis, fent que el maquillatge dels llavis perfectes es conserva millor. A més, el to de llapis de llavis ha d'estar en harmonia amb el to de la pell; colors freds encaixen tipus pàl·lid nord de les nenes, i càlid - una pell fosca i nenes de color vermell. Per reduir visualment el llaç dels llavis de la libració en la línia del llavi interior. Li agradaria ampliar visualment els llavis - en qualsevol cas, no realitzi el contorn de la línia exterior dels llavis! Aquest és un error molt comú comès per moltes dones. De fet, va més enllà de la línia de contorn de llavis no emfatitza ells, però només per fer que els llavis desordenat i poc natural.\tmaquillatge rellevant mai es va desviar de la regla principal: maquillatge s'ha d'adaptar a les circumstàncies. En anar a la platja, reduir el maquillatge al mínim i no pinti com si va a una discoteca en un club nocturn. Per descomptat, el dia de recuperació hauria de ser molt més fàcil i més discret nit. Poc o gens de maquillatge Algunes dones no usen cosmètics, perquè simplement no sabia com fer-lo servir, tenen por de fer el ridícul i cridar l'atenció. Si no es té confiança en les seves capacitats, aplicar sobre les parpelles ombra to més clar. Comença a poc a poc, gradualment perfeccionant la seva tècnica i l'addició de nous tocs de maquillatge. Potser hauríem de començar amb un marc tonal, a continuació, afegir rímel, rubor, i, finalment, barra de llavis. Si se sent inusualment cares pintades plenes de maquillatge pot ser per a vostè (i la seva pell) com un veritable xoc, així que procedeixi lenta i metòdicament.\tLa integritat de la imatge de maquillatge acabades haurien quedi harmònica i natural. Això vol dir que cal evitar el contrast combinacions. De pell morena noia amb els cabells fosc són més adequats per als tons foscos, els colors clars es veuria en la seva pell pàl·lida i poc natural. belleses rosses d'utilitzar colors clars, com els tons foscos endureixen visualment trets fins és vell ells. Els propietaris de la pell greix es recomana començar amb la crema hidratant Aplicació de maquillatge i un marc tonal. Subjectar l'efecte serà pols solt. Portar pols compacte per periòdicament per corregir maquillatge. I, finalment, de tant en tant, abast per al mirall i comprovar el maquillatge - potser necessita per refrescar i correcta. font: ladyshine.ru revista femenina LadyHealth.com .ua\nLlegir més: Moda vestits d'estiu 2014\nCriança dels fills en japonès\nLes principals causes de la desobediència del nen\nEls metges li van dir sobre els principals precursors de naixement